Paulius Čižinauskas
Paulius Čižinauskas (g. 1977 m.) – lietuvių teatro ir kino aktorius. Daugiausia vaidina teatro „cezario grupė“ spektakliuose. Kuria vaidmenis ir kituose Lietuvos teatruose. Taip pat vaidina lietuvių bei užsienio kūrėjų filmuose. Pastaruoju metu pastebėtas miniserialo „Černobylis“ (2019) epizodiniame vaidmenyje. Aktorystės mokslus baigė 2001 m. Lietuvos muzikos ir teatro akademijoje. Dramos aktorių kurso vadovas Vladas Bagdonas. Du kartus drauge su kitais teatro „cezario grupė“ aktoriais pelnė Auksinį scenos kryžių – 2003 ir 2010 m. teatro apdovanojimuose.